Fint ophold i lækker og overraskende stor hotellejlighed. Udsøgt beliggenhed lige ved rundetårn. Gode senge men der mangler lidt knager etc. Der var lidt med rengøring primært af køkkenet. Der lå krummer i skufferne og emhætten var ikke tørret over længe. Afløbet i brusenichen var stoppet men det blev lovet fikset af udlejer. Nem og hurtig kommunikation herom. Bygningen var under gennemgribende renovering så trappeopgangen var beskidt af mure- og gipsstøv. Det blev dog rengjort under vores ophold. Der var ingen byggelarm. Så alt i alt fint ophold som jeg gerne gjorde igen.